**Rámcová dohoda o prevádzkovaní**

**Výdajnej školskej jedálne Gymnázia A. Sládkoviča Banská Bystrica**

uzavretá podľa ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v nadväznosti na ust. § 269 ods. 2 zákona č. 513/1991 Zb.Obchodného zákonníka

Číslo zmluvy objednávateľa: ............

Zmluvné strany:

***Objednávateľ:***

Názov: Gymnázium A. Sládkoviča

Sídlo: Komenského 18, 974 01 Banská Bystrica

IČO: 00160521

Zastúpený: PhDr. Iveta Onušková, riaditeľka

DIČ: 2021108639

IČ DPH: nie je platiteľom DPH

Bankové spojenie: Štátna pokladnica

IBAN: SK24 8180 0000 0070 0039 0418

 SK02 8180 0000 0070 0039 0426

Telefón: 048/4153 240

E mail: sekretariat@gasbb.sk

(ďalej len „***Objednávateľ***“)

 a

***Poskytovateľ:***

Názov:

Sídlo:

IČO:

Zastúpený:

DIČ:

IČ DPH:

Bankové spojenie:

IBAN:

Registrácia:

Telefón :

E mail:

(ďalej len „***Poskytovateľ***“)

(ďalej len Objednávateľ a Poskytovateľ, spolu len „***zmluvné strany***“)

**Úvodné ustanovenia**

Gymnázium Andreja Sládkoviča ako verejný obstarávateľ podľa ust. § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „***ZVO***“) zrealizovalo verejné obstarávanie zverejnené vo Vestníku Úradu pre verejné obstarávanie č. xxxxxxxxx pod evidenčným číslom xxxxxxxxxxxx dňa xxxxxx na podlimitnú zákazku postupom verejnej súťaže na predmet zákazky „Zabezpečenie stravovania pre žiakov a zamestnancov Gymnázia A. Sládkoviča“(ďalej len „prevádzkovanie stravovacej jednotky“), ktorého výsledkom je táto Rámcová dohoda.

### Článok 1.

### Predmet Rámcovej dohody

1. Predmetom Rámcovej dohody je úprava zmluvných vzťahov pri zabezpečení:
2. stravovania, ktoré pozostáva z prípravy, dovozu a výdaja stravy s obsluhou pre žiakov, zamestnancov, bývalých zamestnancov a iných osôb so súhlasom objednávateľa (ďalej len „stravníci“),
3. občerstvenia, resp. stravovania s obsluhou pri rôznych akciách, prípadne plánovaných podujatiach organizovaných Objednávateľom, Banskobystrickým samosprávnym krajom a ostatnými organizáciami na základe včasnej objednávky Objednávateľa.
4. Poskytovateľ za zaväzuje, že zabezpečí vo vlastnom mene, na vlastný účet, riadne a včas pre Objednávateľa predmet Rámcovej dohody v súlade so zmluvnými podmienkami dohodnutými v tejto Rámcovej dohode a jej prílohách.
5. Objednávateľ sa zaväzuje v rozsahu a spôsobom uvedeným v tejto Rámcovej dohode platiť Poskytovateľovi dojednanú cenu za poskytnuté služby.
6. Službou sa na účely tejto Rámcovej dohody rozumie:
7. príprava stravy Poskytovateľom na základe požiadaviek Objednávateľa v dohodnutej kvalite, rozsahu a cene,
8. dovoz stravy v termínoch a na miesto určené Objednávateľom,
9. výdaj stravy s obsluhou v mieste plnenia predmetu zákazky.
10. Strava bude dodávaná denne v dňoch školského vyučovania a v termínoch podľa objednávky Objednávateľa, v počte a druhu podľa aktuálnej potreby Objednávateľa nasledovne:
11. obed: podľa jedálneho lístka - minimálne päť druhov jedla / deň,
12. akcie/podujatia: menu špecifikované v písomnej objednávke.
13. Priemerný počet denne vydaných jedál podľa ods. 5.a) tohto článku je 250 (maximálne 450), objednané deň vopred pred prípravou stravy Poskytovateľom
14. Na dobu platnosti tejto Rámcovej dohody zmluvné strany uzatvoria Nájomnú zmluvu o prenájme majetku vyššieho územného celku v správe Objednávateľa, t.j. priestory a vybavenie Výdajnej školskej jedálne (ďalej len „VŠJ“) na účely poskytovania služieb podľa Rámcovej dohody.

### Článok 2.

### Miesto, spôsob a termín plnenia

1. Miestom plnenia pre dovoz a výdaj stravy je sídlo Objednávateľa. Objednávateľ na tento účel prenajme Poskytovateľovi priestory a vybavenie VŠJ. Odovzdanie uvedeného majetku bude uskutočnené v dostatočnom časovom predstihu pred začatím poskytovania služieb podľa tejto Rámcovej dohody. Predmet nájmu, výška a splatnosť nájmu, jeho účel, doba trvania, práva a povinnosti zmluvných strán budú podrobne špecifikované v Nájomnej zmluve, ktorú Objednávateľ uzatvorí s Poskytovateľom. Nájomná zmluva bude uzatvorená na dobu poskytovania služieb podľa tejto Rámcovej dohody a jej platnosť skončí, pokiaľ v nej nie je uvedené inak, dňom skončenia tejto Rámcovej dohody.
2. Miestom plnenia pre prípravu stravy je prevádzka Poskytovateľa so sídlom ...............................
3. Strava bude pripravovaná vhodnou pestrosťou. Jedálny lístok bude zostavovaný tak, aby strava spĺňala všetky energetické a výživové hodnoty podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v spojení s ustanoveniami zákona č. 330/2009 Z. z. Vyhlášky Ministerstva školstva Slovenskej republiky o zariadení školského stravovania. Technologické postupy prípravy stravy zodpovedajú štandardom tak, aby zostala zachovaná výživová hodnota poskytovanej stravy. Strava sa bude pripravovať zo surovín, ktoré zodpovedajú bezpečnosti potravín. Strava bude porciovaná v zmysle normatívov uvedených v každom jedálnom lístku tak, aby gramáž stravy zodpovedala požiadavkám stravovania. Dodávateľ bude dodržiavať zásady správnej výrobnej praxe v zariadení spoločného stravovania podľa systému HACCP. (Hazard Analysis and Critical Control Points – Analýza nebezpečenstva a kritické kontrolné/ochranné body). Varnice, termoboxy a iné prepravné nádoby budú umývané v zmysle HACCP v priestoroch Poskytovateľa stravy. Strava bude prepravovaná tak, aby boli dodržané podmienky stanovené pre prevoz tepelne upravenej stravy tak, aby jej teplota a čas zodpovedali požiadavkám HACCP a dovážaná do prevádzky VŠJ Objednávateľa aby bola vydaná nasledovne:
4. obed: v čase od 12:00 hod. do 14:00 hod.,
5. akcie / podujatia: v čase podľa písomnej objednávky.
6. Poskytovateľ bude akceptovať zabudovaný elektronický systém Objednávateľa a identifikačné karty (ascAgenda), ktorý je súčasťou inventáru školy, ak dodá vlastné technické riešenie, je povinný bezodplatne vymeniť všetky doposiaľ vystavené identifikačné karty stravníkov Objednávateľa. Vymenené identifikačné karty musia poskytovať minimálne rovnaký komfort používania ako doposiaľ zavedený systém a musí byť odsúhlasené zástupcami Objednávateľa. Zvolený postup použitia existujúcich kariet Objednávateľa alebo iného technického riešenia je špecifikovaný v prílohe č. 2. Rámcovej dohody.
7. Poskytovateľ sa zaväzuje predmet Rámcovej dohody poskytovať s odbornou starostlivosťou, podľa potrieb a požiadaviek Objednávateľa.
8. Služby podľa Čl. 1 ods. 1.a) tejto zmluvy, v rozsahu podľa prílohy č. 1 zabezpečovať takto:
9. zostavovať jedálny lístok minimálne na dva týždne vopred, jedlá sa nebudú opakovať v rozmedzí 2 týždňov. Pri názve jedla uvádzať aj jeho gramáž v surovom a uvarenom stave, zloženie surovín a alergény. Jedálny lístok bude Poskytovateľ povinný doručiť Objednávateľovi v elektronickej podobe, vždy dva týždne pred jeho platnosťou s možnosťou pripomienkovania zo strany Objednávateľa,
10. objednávky, počty prevzatých obedov a bezhotovostné úhrady stravníkov bude evidovať prostredníctvom elektronického systému. Vo výnimočných prípadoch umožní stravníkovi aj hotovostnú platbu, prípadne možnosť voľného výberu z dennej ponuky hlavných jedál (napr. strata/zabudnutie karty a pod.).
11. zabezpečovať možnosť vizuálnej kontroly blokovaných súm za odobraté jedlá a/alebo na požiadanie vytlačí účet za odobratú stravu, vrátane prehľadu blokovaných položiek.
12. zabezpečovať výdaj stravy s obsluhou (min. traja zamestanaci).
13. Rozsah služieb podľa článku 1. ods. 1.b) tejto zmluvy, termín a cena budú dohodnuté s poverenou osobou Objednávateľa vždy pri každej akcii, resp. podujatí osobitne formou písomnej objednávky.
14. Poskytovateľ sa zaväzuje bezodkladne oboznamovať Objednávateľa so všetkými skutočnosťami, ktoré majú vplyv alebo môžu mať vplyv na plnenie predmetu Rámcovej dohody.
15. Poverenou osobou konať za Objednávateľa v rozsahu tejto Rámcovej dohody je ............................., t.č.: ...................
16. Poverenou osobou konať za Poskytovateľa v rozsahu tejto Rámcovej dohody je ............................ t.č.: ..................
17. Doba plnenia Rámcovej dohody je do ................. od nadobudnutia účinnosti rámcovej dohody.

### Článok 3.

### Zmluvná cena

1. Cena predmetu Zmluvy je stanovená dohodou zmluvných strán podľa § 3 zákona NR SR č. 18/1996 Z. z. o cenách v znení neskorších predpisov v spojení s platnými Všeobecne záväznými nariadeniami (ďalej len „VZN“).
2. Do ceny za plnenie predmetu Zmluvy si môže Poskytovateľ započítať iba ekonomicky oprávnené náklady a primeraný zisk podľa ust. § 2 a 3 zákona NR SR č. 18/1996 Z. z. o cenách, v znení neskorších predpisov a § 3 vyhlášky MF SR č. 87/1996 Z. z., ktorou sa vykonáva zákon o cenách.
3. DPH bude Poskytovateľom účtovaná v aktuálnej sadzbe, podľa všeobecne záväzných právnych predpisov platných v čase fakturácie.
4. Špecifikácia cien jednotlivých jedál je uvedená v prílohe č. 1– Cenník služieb a Cenová špecifikácia položiek, ktorá vychádza z ponuky úspešného uchádzača a tvorí neoddeliteľnú súčasť Rámcovej dohody.
5. Jednotková cena jednotlivých jedál (ďalej len „stravná jednotka“), v sebe zahŕňa všetky náklady Poskytovateľa súvisiace s plnením predmetu Rámcovej dohody:
6. hodnota potravín,
7. režijné náklady na prípravu, dovoz a výdaj stravy
8. Dohodnutú cenu predmetu Zmluvy je možné upraviť podľa odseku 3., 4. a 5. tohto článku. Do zmeny ceny (jej zvýšenie/zníženie) počas platnosti Rámcovej dohody bude prípustné premietnuť:
9. zmenu sadzby DPH a iných administratívnych opatrení štátu,
10. iné cenové vplyvy, v súlade s ust. §18 zákona o verejnom obstarávaní, ktoré musí Poskytovateľ preukázať, prerokovať a odsúhlasiť s Objednávateľom.

Každá zmena dohodnutej ceny sa vykoná len po vzájomnej dohode zmluvných strán formou písomného dodatku k tejto Rámcovej dohode. Dodatok o zmene Rámcovej dohody bude obsahovať novú Prílohu č.1 s uvedením zmenenej špecifikácie stravnej jednotky. Dodatok o zmene Rámcovej dohody nebude potrebné uzatvoriť v prípade zmeny sadzby DPH, ktorú je Poskytovateľ povinný účtovať v aktuálnej sadzbe, podľa všeobecne záväzných právnych predpisov platných v čase fakturácie.

1. Maximálna zmluvná cena predmetu tejto Rámcovej dohody, ktorá súčasne tvorí finančný limit Rámcovej dohody je **731 470,00 € bez DPH, s 20 % DPH 877 764,00 €**

### Článok 4.

### Špecifikácia úhrady nákladov Objednávateľa a Poskytovateľa

1. Objednávateľ hradí náklady:
2. na predpísané odborné skúšky, odborné prehliadky a preventívne kontroly gastro zariadení, potrebných na realizáciu predmetu Rámcovej dohody,
3. na povinnú pravidelnú dezinsekciu a deratizáciu stravovacej prevádzky, ktoré Objednávateľovi ukladá, v oblasti dezinfekcie a regulácie živočíšnych škodcov, zákon č. 355/2007 Z. z.o ochrane, podpore a rozvoji verejného zdravia a o zmene a doplnení niektorých zákonov,
4. na čistenie a likvidáciu odpadu v kanalizácii v tzv. lapači tukov,
5. súvisiace s údržbou základného vybavenia nebytových priestorov (zatečenie, maľovanie, prasknutý radiátor, resp. iné), pokiaľ tieto svojim konaním alebo opomenutím nespôsobil Poskytovateľ.
6. Poskytovateľ hradí:
7. náklady na spotrebu potravín pri zhotovení jedál a obstarávaciu hodnotu predávaného tovaru,
8. náklady na obstaranie pracovných odevov a ochranných pomôcok, ich pranie a čistenie,
9. náklady na upratovanie a dezinfekciu priestorov, v ktorých sú poskytované stravovacie služby,
10. náklady na čistiace potreby,
11. náklady ostatných jednorázových prevádzkových materiálov, potrebných na poskytovanie stravovacích služieb (napr. obrúsky),
12. náklady na obstaranie kancelárskeho materiálu a administratívnych potrieb,
13. náklady na obstaranie spotrebného materiálu, potrebného na realizáciu predmetu zákazky (napr. taniere, misky, misy, príbory, resp. iné), jeho reprodukciu, čistenie a dezinfekciu,
14. náklady mzdové a ostatné náklady spojené s výrobou, výdajom jedál a doplnkovým predajom, vrátane nákladov na sociálne a zdravotné poistenie a pod.,
15. ďalšie režijné náklady potrebné pre zabezpečenie operatívnej činnosti stravovacej prevádzky z hľadiska organizácie nákupu surovín a tovaru, personálnej oblasti, marketingu, financovania a účtovnej evidencie,
16. náklady na riadne udržiavanie priestorov a technického vybavenia a zariadenia odovzdaných Objednávateľom, uvedených v prílohách Nájomnej zmluvy v stave spôsobilom na riadny výkon dohodnutých činností; hradí tiež škody na zverenom majetku, ktorého znehodnotenie, znečistenie, alebo poškodenie spôsobil Poskytovateľ,
17. Náklady na dopravu stravy do VŠJ a odvozu biologického odpadu (zvyškov stravy, spálených olejov a tukov).
18. Objednávateľ bude Poskytovateľovi fakturovať nájomné a prevádzkové náklady VŠJ po ukončení príslušného kalendárneho mesiaca. Spôsob výpočtu nákladov za zverený majetok podľa tohto článku Rámcovej dohody je špecifikovaný v Nájomnej zmluve.

### Článok 5.

### Platobné podmienky

* + - 1. Pri úhrade predmetu Rámcovej dohody sa Zmluvné strany dohodli na bezhotovostnom platobnom styku.
			2. Služby podľa článku 1. ods. 1.a ):
	1. hodnotu potravín uhradí stravník, podľa aktuálne platného Rozhodnutia riaditeľa školy vydaného v súlade s platnými VZN zriaďovateľa, najneskôr deň vopred pred vydaním stravy na účet Poskytovateľa č. ..............................., vo výnimočných prípadoch aj platbou v hotovosti ......(meno a priezvisko)...................., t.j. Poskytovateľom poverená osoba,
	2. režijné náklady na prípravu, dovoz a výdaj stravy fakturuje Poskytovateľ Objednávateľovi a to v členení:
		+ faktúra za obedy študentov,
		+ faktúra za obedy zamestnancov,
		+ faktúra za obedy zamestnancov – príspevok zo sociálneho fondu.

Poskytovateľ vystaví Objednávateľovi za každý ukončený kalendárny mesiac faktúry podľa skutočne odobratého množstva, t.j. počtu obedov, ktoré Poskytovateľ dokladuje priloženými výkazmi o odobratých službách z elektronického systém Objednávateľa a to najneskôr do 10. dňa nasledujúceho kalendárneho mesiaca plnenia predmetu Rámcovej dohody Poskytovateľom. Výkazy o odobratých službách sú neoddeliteľnou súčasťou faktúr.

* + - 1. Služby podľa článku 1. ods. 1.b) Poskytovateľ fakturuje Objednávateľovi na základe vopred dohodnutej a odsúhlasenej cenovej ponuky.
			2. Dohodnutú cenu za poskytnuté služby vrátane DPH Objednávateľ uhradí Poskytovateľovi na základe predloženej faktúry, s lehotou splatnosti 14 dní na účet Poskytovateľa uvedený v záhlaví tejto Rámcovej dohody, za podmienky správnych náležitostí vystaveného daňového dokladu. Platobná povinnosť Objednávateľa sa považuje za splnenú v deň pripísania príslušnej sumy na účet Poskytovateľa.
			3. Každá faktúra Poskytovateľa musí obsahovať náležitosti daňového dokladu podľa platných právnych predpisov. Okrem toho musí obsahovať:
* názov poskytnutej služby,
* číslo Rámcovej dohody a/alebo objednávky Objednávateľa,
* popis skutočne poskytnutých služieb.

V prípade, že faktúra nebude obsahovať uvedené náležitosti, Objednávateľ má právo vrátiť ju na doplnenie a prepracovanie Poskytovateľovi. Poskytovateľ túto faktúru podľa charakteru nedostatkov buď opraví, alebo vystaví novú faktúru. V opravenej, resp. novej faktúre vyznačí novú 14 dňovú lehotu splatnosti a doručí Objednávateľovi.

* + - 1. Faktúry budú doručované v jednom vyhotovení na adresu Objednávateľa uvedenú v záhlaví tejto Rámcovej dohody.
			2. Objednávateľ uhradí Poskytovateľovi faktúru bezhotovostne v lehote splatnosti na číslo účtu Poskytovateľa, ktoré je uvedené v záhlaví tejto Rámcovej dohody.
			3. Objednávateľ neposkytuje Poskytovateľovi žiadne preddavky ani zálohové platby.
			4. Poskytovateľ je povinný uhrádzať náklady súvisiace s prevádzkou stravovacích priestorov v súlade s Nájomnou zmluvou, uzatvorenou medzi Objednávateľom a Poskytovateľom.

### Článok 6.

### Zmluvné pokuty, sankcie, zodpovednosť za škodu a náhrada škody

1. V prípade poskytnutia neúplnej alebo nekvalitnej služby a v prípade neposkytnutia objednanej služby má Objednávateľ právo uplatniť voči Poskytovateľovi zmluvnú pokutu vo výške 750,00 EUR za každé porušenie zmluvnej povinnosti jednotlivo. Uplatnením zmluvnej pokuty podľa predchádzajúcej vety nezaniká objednávateľovi nárok na náhradu škody.
2. V prípade porušenia povinností Poskytovateľa alebo nedodržania termínov plnenia dohodnutých v článku 2. tejto Rámcovej dohody si Objednávateľ môže uplatniť zmluvnú pokutu vo výške 100,00 EUR za každé takéto porušenie, pokiaľ spôsobil porušenie tejto povinnosti Poskytovateľ.
3. Uplatnením zmluvnej pokuty nie je dotknuté právo Objednávateľa na náhradu škody prevyšujúcej výšku zaplatenej zmluvnej pokuty.
4. Zmluvné strany majú právo požadovať od druhej zmluvnej strany úrok z omeškania, pri nedodržaní termínu splatnosti faktúry, podľa § 369 ods. 2 a 369a) Obchodného zákonníka v znení zákona č. 9/2013 Z. z., ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov. Zmluvnými pokutami nie sú dotknuté nároky zmluvných strán na náhradu spôsobenej škody. Za omeškanie sa nepovažuje stav, ktorý vznikol mimo moci a vôle neplniacej zmluvnej strany (vyššia moc).
5. Poskytovateľ zodpovedá za riadne a včasné vykonanie plnení vyplývajúcich z predmetu tejto Rámcovej dohody, ku ktorým sa touto Rámcovou dohodou zaviazal. Ak vznikne Objednávateľovi škoda na veciach, právach, alebo iných majetkových hodnotách v dôsledku porušenia povinností uvedených v tejto Rámcovej dohode zo strany Poskytovateľa, je Poskytovateľ za tieto škody zodpovedný a je povinný Objednávateľovi tieto vzniknuté škody uhradiť na základe vystavenej faktúry. Formou úhrady vzniknutej škody je peňažná náhrada vzniknutej škody.
6. Poskytovateľ zodpovedá za všetku majetkovú škodu, za stratu alebo ujmu na živote a/alebo zdraví, ktorú Objednávateľ alebo tretia osoba utrpela v dôsledku chybného alebo nedostatočného poskytnutia plnení zo strany Poskytovateľa, a ktoré vyplývajú z tejto Rámcovej dohody. Poskytovateľ je tiež povinný v plnom rozsahu uhradiť prípadné uložené pokuty a/alebo sankcie zo strany kompetentných orgánov, ktoré boli uložené v dôsledku porušenia povinností Poskytovateľa vyplývajúcich z tejto Rámcovej dohody alebo všeobecne záväzných právnych predpisov, či technických noriem.
7. Nároky zmluvných strán z titulu náhrady škody sa riadia príslušnými ustanoveniami zákona č. 513/1991 Zb. Obchodného zákonníka o náhrade škody.
8. Ak škodu spôsobila tretia osoba, ktorej Poskytovateľ zveril plnenie svojich povinností, zodpovedá Poskytovateľ akoby povinnosti plnil sám.

### Článok 7.

### Technické zabezpečenie prevádzky

1. Objednávateľ je povinný zabezpečovať pre Poskytovateľa:
2. opravu a údržbu elektrických a chladiacich gastro zariadení, potrebných na realizáciu predmetu Rámcovej dohody,
3. plynulú dodávku vody, elektrickej energie, tepla a TÚV,
4. potrebný počet kontajnerov (komunálny odpad).
5. Objednávateľ zabezpečuje údržbu základného vybavenia nebytových priestorov (maľovanie v prípade zatečenia, prasknutý radiátor, resp. iné), pokiaľ tieto svojim konaním alebo opomenutím nespôsobil Poskytovateľ.
6. Poskytovateľ je, okrem dodržiavania všetkých právnych noriem súvisiacich s realizáciou predmetu tejto Rámcovej dohody povinný, najmä:
	1. udržiavať priestory a hnuteľný majetok v správe Objednávateľa, ktoré mu boli odovzdané na výkon dohodnutých činností (ďalej len prenajatý majetok), v riadnom stave. V prípade ich poškodenia, zničenia zavinenom Poskytovateľom uviesť ich na svoje náklady do pôvodného stavu,
	2. zabezpečiť riadne poskytovanie služieb i pri čerpaní dovoleniek alebo pracovnej neschopnosti svojich zamestnancov,
	3. bezodkladne písomne oznámiť potrebu nutných opráv prenajatého majetku,
	4. bezodkladne písomne oznámiť všetky nedostatky, ktoré nastanú v rozpore s platnými hygienickými, bezpečnostnými, alebo inými normami a predpismi, pokiaľ z nich vyplýva potreba opráv alebo úprav,
	5. zabezpečiť upratovanie, čistenie a dezinfekciu všetkých prenajatých priestorov VŠJ,
	6. vykonávať sanitárny deň mimo pracovných dní, v súlade so všeobecne záväznými právnymi predpismi (minimálne 1x za mesiac),
	7. zabezpečiť denne likvidáciu biologického odpadu (zvyškov stravy, spálených olejov a tukov) v súlade so všeobecne záväznými právnymi predpismi a na vlastné náklady; likvidáciu ostatného odpadu na základe dohody s Objednávateľom a v súlade so všeobecne záväznými právnymi predpismi.
7. Poskytovateľ je oprávnený, v nevyhnutne potrebnom rozsahu, používať k riadnej realizácii stravovacích služieb dopravné komunikácie v areáli Objednávateľa. Do ostatných priestorov je Poskytovateľovi povolený vstup iba na základe súhlasu zodpovedného zamestnanca Objednávateľa.
8. Poskytovateľ zodpovedá za dodržiavanie predpisov bezpečnosti a ochrany zdravia pri práci, ochrany pred požiarmi a ostatných noriem súvisiacich s prevádzkou závodného stravovania a noriem platných u Objednávateľa a zabezpečí nie len účasť svojich zamestnancov na preškolení kompetentným zamestnancom Objednávateľa, ale aj ich riadne dodržiavanie.

### Článok 8.

### Práva a povinnosti zmluvných strán

1. Objednávateľ je povinný bez zbytočného odkladu informovať Poskytovateľa o prevádzkových, organizačných a ďalších opatreniach Objednávateľa, ktoré môžu ovplyvniť činnosť, ktorú zabezpečuje Poskytovateľ podľa Rámcovej dohody.
2. Objednávateľ si vyhradzuje právo, požadovať od Poskytovateľa zmenu gramáže jednotlivých jedál. Cena jednotlivých jedál bude vypočítaná priamou úmerou z jednotkovej ceny príslušného jedla (uvedenej v prílohe č.1) a požadovanej gramáže. Požiadavka na zmenu ceny v súvislosti so zmenou gramáže bude realizovaná v súlade s ust. §18 zákona o verejnom obstarávaní.
3. Objednávateľ sa zaväzuje na komunikáciu s Poskytovateľom a kontrolu úrovne stravovacích služieb Poskytovateľa určiť:
4. zamestnancov zodpovedných za oblasť prevádzky, vydávania stravovacích kariet a preberanie výkazov o odobratej strave,
5. stravovaciu komisiu za oblasť poskytovania stravy, dodržiavania zásad hygieny, tvorby jedálneho lístka a harmonogramu výdaja stravy,

Mená konkrétnych zamestnancov, vrátane kontaktných údajov, predloží Objednávateľ Poskytovateľovi písomne najneskôr 5 pracovných dní pred začatím poskytovania služieb podľa tejto Rámcovej dohody.

1. Poskytovateľ je povinný a oprávnený vykonávať v priestoroch Objednávateľa činnosti dohodnuté touto Rámcovou dohodou. Je povinný riadne vykonávať činnosť, na ktorú sa zaviazal Rámcovou dohodou, prenajatý majetok používať len na výkon dohodnutých činností a riadne sa o jemu zverený majetok starať.
2. Poskytovateľ nesie v plnom rozsahu zodpovednosť za škody spôsobené jeho činnosťou na prenajatom majetku a tiež za všetky ostatné súvisiace škody, ktoré vzniknú Objednávateľovi na jeho ostatnom majetku. Škody zavinené Poskytovateľom idú na ťarchu Poskytovateľa.
3. Poskytovateľ zabezpečí pred podpisom Rámcovej dohody platné poistenie zodpovednosti za škody spôsobené podnikateľom vo výške minimálne 25 000,00 EUR a ďalej po celú dobu platnosti Rámcovej dohody. Túto skutočnosť následne preukáže vždy počas platnosti Rámcovej dohody, a to za príslušné poistné obdobie.
4. Poskytovateľ nemá nárok na náhradu nákladov, ktoré vynaloží na údržbu alebo opravy prenajatého majetku bez súhlasu Objednávateľa. Poskytovateľ nie je oprávnený vykonávať zásahy do technického a strojového vybavenia, ktorých údržbu/opravy zabezpečuje Objednávateľ prostredníctvom osobitných servisných zmlúv. Poskytovateľ bude o obsahu a rozsahu servisných zmlúv oboznámený do 5 pracovných dní od nadobudnutia účinnosti Rámcovej dohody.
5. Poskytovateľ zodpovedá a zabezpečí dodržiavanie hygienických a bezpečnostných predpisov súvisiacich s prevádzkou stravovania, pri nakladaní s potravinovými zložkami vrátane dopravy, skladovania, výdaja a priamej spotreby v priestoroch na to určených. **Zodpovedá tiež za konanie voči príslušným orgánom ochrany zdravia súvisiacich s prevádzkou stravovania.**
6. Poskytovateľ vyškolí na svoje náklady všetkých svojich zamestnancov v oblasti hygieny, techniky varenia, obsluhy technologických zariadení a ekonomického využívania energií.
7. Poskytovateľ zabezpečí potrebné ochranné hygienické pomôcky pre všetkých svojich zamestnancov a ostatných osôb, ktorí sa budú podieľať na plnení predmetu Rámcovej dohody, a ktorí sa budú pohybovať v priestoroch VŠJ a bude kontrolovať ich riadne používanie; v prípade potreby sa zaväzuje obratom zjednať nápravu.
8. Poskytovateľ je povinný poskytovať službu v prospech Objednávateľa prostredníctvom minimálne jednej osoby, ktorá má absolvované ukončené minimálne stredoškolské vzdelanie v oblasti gastronómie, prípadne hotelierstva a minimálne jednej osoby, ktoré má preukázateľnú prax s riadením činnosti prevádzky stravovacieho zariadenia, alebo zariadenia hromadného stravovania.
9. Poskytovateľ nie je oprávnený nahradiť osobu alebo vykonať zmenu osoby, ktorou preukazoval splnenie technickej alebo odbornej spôsobilosti, bez predchádzajúceho písomného súhlasu Objednávateľa. Písomná Požiadavka Poskytovateľa na takúto zmenu musí byť doručená Objednávateľovi v dostatočnom časovom predstihu (minimálne 3 pracovné dni pred zamýšľanou zmenou) a musí spĺňať podmienky ust. § 34 ods. 1 písm. g) ZVO. Pokiaľ Poskytovateľ nesplní podmienky uvedené v tomto odseku, Objednávateľ nie je povinný súhlasiť s nahradením osoby.
10. Poskytovateľ je povinný predložiť Objednávateľovi zoznam osôb, a to do 5 pracovných dní od nadobudnutia účinnosti tejto Rámcovej dohody, ktoré budú vykonávať činnosti vyplývajúce z predmetu tejto Rámcovej dohody.
11. Poskytovateľ zabezpečí korektné jednanie, slušné a profesionálne správanie a ústretové vystupovanie svojich zamestnancov a ostatných osôb podieľajúcich sa na plnení predmetu Rámcovej dohody.
12. Na poskytovanie niektorých plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok špecifikovaných v prílohe č 3. Subdodávatelia právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Rámcovej dohody v súlade s ust. § 41 ods. 8 ZVO a Poskytovateľ je povinný vykonať plnenia vyplývajúce z tejto Rámcovej dohody na svoju zodpovednosť, v dohodnutom čase a v dohodnutej kvalite.
13. Poskytovateľ sa zaväzuje umožniť vykonanie kontroly kvality, kvantity, technológie príprav jedál a hygieny členom stravovacej komisie Objednávateľa.
14. Poskytovateľ na požiadanie Objednávateľa zabezpečí stravovacej komisii zoznam svojich dodávateľov surovín a tovarov, ktoré používa pri plnení úloh z tejto Rámcovej dohody a v prípade požiadavky predloží do 48 hodín certifikáty pôvodu potravín a výrobkov, ktoré používa pri plnení Rámcovej dohody.
15. Poskytovateľ sa zaväzuje bezodkladne na vyzvanie Objednávateľa umožniť zodpovednému/ným zamestnancovi/com Objednávateľa vstup do všetkých priestorov, v ktorých sa pripravuje a vydáva strava, v prípade havarijnej situácie a tiež za účelom vykonania inventarizácie majetku. V iných prípadoch umožní vstup zodpovedným zamestnancom po predchádzajúcom oznámení.
16. Poskytovateľ je povinný vykonávať zmluvné činnosti tak, aby nenarušil riadne užívanie nehnuteľnosti v správe Objednávateľa. Ak práce vzhľadom na ich charakter spôsobia obmedzenia riadneho užívania nehnuteľnosti v správe Objednávateľa, je Poskytovateľ povinný toto písomne oznámiť Objednávateľovi s dostatočným časovým predstihom. Bez písomného súhlasu Objednávateľa Poskytovateľ nesmie vykonávať činnosti, ktoré spôsobia obmedzenie riadneho užívania nehnuteľnosti v správe Objednávateľa.
17. Poskytovateľ je povinný pred začatím prác vyplývajúcich z tejto Rámcovej dohody zúčastniť sa poučenia o miestnych pomeroch z hľadiska BOZP a PO, ktoré vykoná určený zástupca Objednávateľa. Poskytovateľ je následne povinný poučiť všetkých svojich zamestnancov a iných osôb, ktoré vykonávajú služby pre Poskytovateľa o miestnych pomeroch z hľadiska BOZP a PO a zabezpečiť ich dodržiavanie.
18. Podpisom štatutárneho zástupcu Poskytovateľa na pravidlách pohybu v priestoroch objednávateľa sa Poskytovateľ súčasne zaväzuje zabezpečiť aby každá osoba podieľajúca sa na plnení účelu a predmetu tejto Rámcovej dohody dodržiavala tieto pravidlá a je si vedomý dôsledkov vyplývajúcich z ich nedodržania.

### Článok 9.

### Ukončenie platnosti Rámcovej dohody

1. Zmluvné strany môžu ukončiť platnosť Rámcovej dohody písomnou dohodou, výpoveďou, alebo odstúpením od Rámcovej dohody v prípade podstatného porušenia povinností druhou stranou.
2. Objednávateľ môže písomne v jednomesačnej výpovednej lehote, ktorá začína plynúť prvým dňom nasledujúceho mesiaca po jej doručení Poskytovateľovi, vypovedať Rámcovú dohodu z nasledovných dôvodov:
3. ak Poskytovateľ poruší platné hygienické, alebo bezpečnostné predpisy,
4. ak Poskytovateľ neposkytuje dohodnuté služby riadne a včas, t.j. najmä nezabezpečí zmluvne dohodnutý rozsah predmetu Rámcovej dohody, kvalitu alebo cenu služby, dobu výdaja stravy, spôsob stravovania a výber jedál, a to z dôvodov na strane Poskytovateľa bez predchádzajúceho súhlasu Objednávateľa,
5. ak je Poskytovateľ o viac ako 1 mesiac v omeškaní s úhradou príslušnej faktúry,
6. ak v zmysle bodu 3. tohto článku, vyhodnotí anketu spokojnosti stravníkov ako neuspokojivú.
7. Zmluvné strany sa dohodli, že stravovacia komisia má, v súvislosti s kontrolnými činnosťami oprávnenie realizovať anketu spokojnosti stravníkov. Objednávateľ vopred oboznámi Poskytovateľa so zámerom realizovať anketu a zároveň ho oboznámi s obsahom ankety. Pokiaľ, po tretej po sebe nasledujúcej ankete s tým istým obsahom, aspoň 30% zo zúčastnených stravníkov na anketách vyhodnotí kvalitu stravovacích služieb ako neuspokojivú, má Objednávateľ právo Rámcovú dohodu vypovedať. Výpovedná lehota je v takomto prípade 2-mesačná a začne plynúť prvým dňom mesiaca nasledujúceho po jej doručení Poskytovateľovi.
8. Objednávateľ môže Rámcovú dohodu vypovedať písomne aj bez uvedenia výpovedného dôvodu, v 3-mesačnej výpovednej lehote, ktorá začína plynúť prvým dňom mesiaca nasledujúceho po jej doručení Poskytovateľovi.
9. Poskytovateľ môže písomne, v 3-mesačnej výpovednej lehote, ktorá začína plynúť prvým dňom nasledujúceho mesiaca po jej doručení Objednávateľovi*,* vypovedať Rámcovú dohodu z dôvodov:
10. vypovedania Nájomnej zmluvy z dôvodu, že prenajatý nebytový priestor sa stal bez jeho zavinenia nespôsobilý na dohodnuté užívanie,
11. uvedených v Nájomnej zmluve,
12. ak Objednávateľ bude v omeškaní s úhradou faktúry za riadne poskytnuté služby Poskytovateľa o viac ako 1 mesiac.
13. V prípade závažného porušenia zmluvných povinností majú zmluvné strany právo odstúpiť od Rámcovej dohody. Odstúpením od Rámcovej dohody nebudú dotknuté práva a povinnosti zmluvných strán ohľadom vzájomne poskytnutých a prevzatých plnení. Riadne poskytnuté plnenia, vzájomne poskytnuté do dňa odstúpenia od Rámcovej dohody, si zmluvné strany ponechajú. Odstúpenie musí byť uskutočnené písomnou formou a doručené druhej zmluvnej strane; účinky odstúpenia nastávajú dňom doručenia odstúpenia druhej zmluvnej strane, resp. dňom uvedenom v odstúpení, ktorý nesmie predchádzať dňu doručenia odstúpenia. V prípade odstúpenia od Rámcovej dohody zmluvné strany nemajú nárok na odstupné.
14. Za závažné porušenie zmluvných povinností sa považuje:
15. ak Poskytovateľ aj iba 1xzávažným spôsobom poruší platné hygienické, bezpečnostné alebo požiarne predpisy,
16. ak Poskytovateľ opakovane (viac ako dva krát) neposkytuje ktorúkoľvek zo zmluvne dohodnutých služieb riadne a včas, t.j. najmä nezabezpečí zmluvne dohodnutý rozsah predmetu Rámcovej dohody, kvalitu alebo cenu služby, nezabezpečí zmluvne dohodnutú dobu výdaja stravy, spôsob stravovania a výber jedál a to z dôvodov na strane Poskytovateľa bez predchádzajúceho súhlasu Objednávateľa,
17. ak Poskytovateľ o viac ako 1 mesiac opakovane mešká s úhradou faktúry,
18. ak Poskytovateľ užíva prenajatý majetok štátu v rozpore s Nájomnou zmluvou,
19. ak Poskytovateľ prenechá nebytový priestor, alebo jeho časť do podnájmu alebo výpožičky bez súhlasu Poskytovateľa,
20. ak je Poskytovateľ zverejnený v registri daňových dlžníkov,
21. ak Objednávateľ opakovane (viac ako 2x, po tom čo ho Poskytovateľ písomne vyzval na úhradu za službu, ktorú riadne poskytol) neuhradí riadne doručenú a vystavenú faktúru,
22. nie je zapísaný v registri partnerov verejného sektora podľa ZVO,
23. nahradí osobu, alebo vykoná zmenu osoby, ktorou preukázal splnenie technickej alebo odbornej spôsobilosti bez predchádzajúceho písomného súhlasu Objednávateľa.
24. Aby sa predišlo pochybnostiam, zmluvným vymedzením porušenia povinností zo strany zmluvných strán, nie je dotknuté právo zmluvných strán ukončiť túto Rámcovú dohodu z dôvodov, ktoré sú uvedené v príslušných ustanoveniach právnych predpisov vzťahujúcich sa na plnenie predmetu tejto Rámcovej dohody, a tiež z dôvodov uvedených v ust. § 344 a nasl. Obchodného zákonníka, ako aj z dôvodov uvedených v ust. § 19 a nasl. ZVO.

### Článok 10.

### Ochrana dôverných informácií a osobných údajov

1. Zmluvné strany budú zachovávať mlčanlivosť o dôverných informáciách získaných pri plnení záväzkov z Rámcovej dohody. Dôvernými informáciami nie sú informácie, ktoré sa bez porušenia Rámcovej dohody stali verejne známymi, informácie získané oprávnene inak, ako od druhej zmluvnej strany a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
2. Poskytovateľ v súlade príslušnými ustanoveniami zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov, zabezpečí poučenie svojich zamestnancov a všetkých osôb, ktoré v rámci plnenia Rámcovej dohody majú prístup na pracovisko Objednávateľa, a to najmä s dôrazom na povinnosť mlčanlivosti a sankciami za porušenie tejto mlčanlivosti.
3. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
4. Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou, ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
5. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona, alebo na základe rozhodnutia príslušného orgánu vznikla povinnosť zverejniť dôvernú informáciu druhej zmluvnej strany, alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu.
6. Ustanovenia odsekov 1. až 5. tohto článku Rámcovej dohody sú platné aj po uplynutí platnosti Rámcovej dohody, a to až do doby, kedy sa informácie stanú verejne známymi.

### Článok 11.

### Doručovanie

1. Akékoľvek oznámenia druhej zmluvnej strane, pre ktoré táto Rámcová dohoda vyžaduje písomnú formu, budú doručené na adresu druhej zmluvnej strany uvedenú v záhlaví Rámcovej dohody, alebo na tento účel písomne oznámenú.
2. Každá komunikácia týkajúca sa platnosti alebo účinnosti Rámcovej dohody, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne. Fikcia doručenia sa neuplatní pri doručovaní oznámení o odstúpení od zmluvy.
3. Akákoľvek písomnosť doručovaná v súvislosti s Rámcovou dohodou sa považuje za doručenú v prípade doručovania prostredníctvom:
4. elektronickej pošty (e–mail) dňom, kedy prijímajúca zmluvná strana potvrdila jeho prijatie potvrdzujúcim e-mailom odoslaným do 48 hodín, inak sa bude takýto e-mail považovať za nedoručený; alebo
5. pošty s tým, že písomnosť musí byť zaslaná doporučene s doručenkou preukazujúcou doručenie na adresu príslušnej zmluvnej strany; alebo
6. kuriérom, alebo v prípade osobného doručovania odovzdaním písomnosti adresátovi.
7. Za deň doručenia písomnosti sa považuje aj deň, v ktorý adresát, odoprie doručovanú písomnosť prevziať, alebo tretí deň odo dňa uloženia zásielky na pošte, alebo v ktorý je na zásielke, doručovanej poštou preukázateľne zamestnancom pošty vyznačená poznámka/ dôvod, že zásielku nie je možné doručiť.
8. Objednávateľ a Poskytovateľ sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v Rámcovej dohode pre budúce doručovanie.

### Článok 12.

### Záverečné ustanovenia

1. Táto Rámcová dohoda sa uzatvára na dobu určitú, 48 mesiacov odo dňa nadobudnutia jej účinnosti. Rámcová dohoda môže zaniknúť pred uplynutím 48 mesiacov od nadobudnutia jej účinnosti, okrem prípadov v nej uvedených. Rámcová dohoda môže zaniknúť aj ak finančný limit podľa jej článku 3. ods.7. bude vyčerpaný pred uplynutím tejto doby. Objednávateľ si vyhradzuje právo v prípade nevyčerpateľného zostatku finančného limitu Rámcovej dohody, ktorý nepostačuje ani na krytie mesačných nákladov súvisiacich s poskytovaním služieb stravovania, písomne oznámiť Poskytovateľovi ukončenie Rámcovej dohody, a to minimálne 14 dní vopred. Ukončenie tejto Rámcovej dohody nastane vždy, ak dôjde k ukončeniu Nájomnej zmluvy.
2. Rámcová dohoda nadobúda platnosť dňom jej podpísania oprávnenými zástupcami oboch zmluvných strán a účinnosť po dnizverejnenia Zmluvy v Centrálnom registri zmlúv /www.crz.gov.sk/ a v nadväznosti na účinnosť Nájomnej zmluvy. Poskytovateľ podpisom Rámcovej dohody dáva výslovný súhlas so zverejnením celého jej znenia a jej prípadných budúcich dodatkov.
3. Zmluvné strany vyhlasujú a sú si vedomé, že platia všetky definície a pojmy definované v zákone o verejnom obstarávaní, pokiaľ sú v Rámcovej dohode a/alebo v súťažných podkladoch použité skrátené alebo zjednodušené verzie, nič to nemení na fakte, že platia výlučne zákonné definície a pojmy.
4. Zmluvné strany sa zaväzujú riešiť prípadné spory vyplývajúce z tejto Rámcovej dohody prednostne formou dohôd (zmieru) prostredníctvom svojich oprávnených zástupcov. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie príslušný súd na území Slovenskej republiky.
5. Rámcovú dohodu je možné meniť a dopĺňať písomnými dodatkami a/alebo Dohodami o zmene Rámcovej dohody podpísanými oprávnenými zástupcami oboch zmluvných strán. Dodatky a/alebo Dohody o zmene Rámcovej dohody budú tvoriť neoddeliteľnú súčasť Rámcovej dohody.
6. V prípade, že akékoľvek ustanovenie Rámcovej dohody je, alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Rámcovej dohody, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení Rámcovej dohody je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Rámcovej dohody.
7. Zmluvné strany sa zaväzujú, že v prípade akejkoľvek zmeny identifikačných údajov, budú o tejto zmene druhú zmluvnú stranu bezodkladne písomne informovať. Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.
8. Právne vzťahy touto Rámcovou dohodou neupravené sa riadia príslušnými ustanoveniami zákona č. 513/1991 Zb. Obchodného zákonníka, zákona č. 40/1964 Zb. Občianskeho zákonníka v  znení neskorších predpisov, zákona č. 343/2015 Z. z. o verejnom obstarávaní a ostatnými právnymi predpismi a technickými normami platnými na území Slovenskej republiky súvisiacimi s realizáciou predmetu Rámcovej dohody.
9. Nevykonanie akéhokoľvek práva z tejto Rámcovej dohody, neznamená zrieknutie sa, alebo zrušenie takého práva.
10. Podmienky tejto Rámcovej dohody, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
11. Práva z tejto Rámcovej dohody nie sú prevoditeľné bez predchádzajúceho písomného súhlasu obidvoch zmluvných strán. Poskytovateľ, bude oprávnený postúpiť neuhradené pohľadávky, len s predchádzajúcim písomným súhlasom Objednávateľa.
12. Zmluvné strany týmto vyhlasujú, že si Rámcovú dohodu riadne prečítali, jej obsahu porozumeli a táto zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.
13. Rámcová dohoda je vyhotovená v štyroch rovnopisoch, pre Objednávateľa v dvoch vyhotoveniach a pre Poskytovateľa v dvoch vyhotoveniach.
14. Neoddeliteľnou súčasťou Rámcovej dohody sú jej prílohy:

Príloha č. 1: Cenník služieb a Cenová špecifikácia položiek

Príloha č. 2: Výdaj stravy a následná fakturácia

Príloha č. 3: Subdodávatelia

Príloha č. 4: Súpis technického vybavenia výdajnej školskej jedálne /Objednávateľ

Príloha č. 5: Súpis technického vybavenia výdajnej školskej jedálne /Poskytovateľ

 V Banskej Bystrici, dňa ................................. V ..........................., dňa.....................................

 Za Objednávateľa: Za Poskytovateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PhDr. Iveta Onušková

 riaditeľka školy

**Príloha č. 1: Cenník služieb a Cenová špecifikácia položiek**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **1.1 Cenník služieb** |  |  |  |  |  |  |
|  |  |  |  |  |  |  |  |
| **Názov**  | **Druh jedla** | **Merná jednotka** | **Cena v EUR bez DPH**  | **Cena v EUR s DPH**  | **Predpokladané množstvo**  | **Cena v EUR bez DPH**  | **Cena v EUR s DPH**  |
| **položky** | **(ks )** | **za mernú jednotku** | **za mernú jednotku** | **na 1 deň** | **za predpokladané množstvo**  | **za predpokladané množstvo**  |
| Menu č.1 ( mäsité) | **I.** hlavné jedlo mäsité - mäso 150 g v surovom stave; príloha 200 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; | ks |   |   | 60 |   |   |
| Menu č.2 (bezmäsité) | **II.** hlavné jedlo bezmäsité - 150 g hlavná bezmäsitá surovina; príloha 200g; polievka 0,35 l; šalát/ kompót 150g; 0,2 l nápoj; 2 ks chlieb/pečivo;  | ks |   |   | 50 |   |   |
| Menu č.3 (bezmäsité) | **III**. hlavné jedlo múčne - múčne jedlo 400g v uvarenom stave; polievka 0,35 l; šalát/ kompót 150g; 0,2 l nápoj; 2 ks chlieb/pečivo; | ks |   |   | 25 |   |   |
| Menu č.4 ( výberové / I) | **IV.** hlavné jedlo výberové mäsité; mäso 150 g v surovom stave; príloha 200g; zelenina tepelne upravená 60 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; | ks |   |   | 40 |   |   |
| Menu č.5 ( výberové / II) | **V.** hlavné jedlo výberové mäsité alebo bezmäsité - mäso **alebo** bezmäsitá hlavná surovina 150 g ; príloha 200g; zelenina tepelne upravená 60 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; | ks |   |   | 45 |   |   |
| Menu č.6 (ovocný tanier) | **VI.** hlavné jedlo ovocný tanier; viacero druhov ovocia porciované 400 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; | ks |   |   | 15 |   |   |
| Menu č.7 (zeleninový tanier) | **VII.** hlavné jedlo zeleninový tanier; viacero druhov porciovanej zeleniny a doplnkovej suroviny 400 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; | ks |   |   | 15 |   |   |
| **Celková cena spolu na 1 deň** | ks |   |   | 250 |   |   |
|  |  |  |  |  |  |  |  |
| **Popis položky** | **Merná jednotka** | **Predpokladané množstvo na 1 rok** | **Cena v EUR bez DPH za predpokladané množstvo**  | **Cena v EUR s DPH za predpokladané množstvo**  |
| **Cena celkom za predpokladané množstvo na 1 rok** | ks | **48 250** |  |  |
|  |  |  |  |  |  |  |  |
| **Popis položky** | **Merná jednotka** | **Predpokladané množstvo na 4 rok** | **Cena v EUR bez DPH za predpokladané množstvo**  | **Cena v EUR s DPH za predpokladané množstvo**  |
| **Cena celkom za predpokladané množstvo na 4 roky** | ks | **193 000** |  |  |

* 1. **Cenová špecifikácia položiek**

|  |  |  |  |  |
| --- | --- | --- | --- | --- |
| **Druh jedla** | **Merná jednotka** | **Cena** | sadzba  | **Cena** |
| **(ks )** | **bez DPH** | DPH | **s DPH** |
| **I.** hlavné jedlo mäsité - mäso 150 g v surovom stave; príloha 200 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; |   |   |   |   |
| **II.** hlavné jedlo bezmäsité - 150 g hlavná bezmäsitá surovina; príloha 200g; polievka 0,35 l; šalát/ kompót 150g; 0,2 l nápoj; 2 ks chlieb/pečivo;  |   |   |   |   |
| **III**. hlavné jedlo múčne - múčne jedlo 400g v uvarenom stave; polievka 0,35 l; šalát/ kompót 150g; 0,2 l nápoj; 2 ks chlieb/pečivo; |   |   |   |   |
| **IV.** hlavné jedlo výberové mäsité; mäso 150 g v surovom stave; príloha 200g; zelenina tepelne upravená 60 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; |   |   |   |   |
| **V.** hlavné jedlo výberové mäsité alebo bezmäsité - mäso **alebo** bezmäsitá hlavná surovina 150 g ; príloha 200g; zelenina tepelne upravená 60 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; |   |   |   |   |
| **VI.** hlavné jedlo ovocný tanier; viacero druhov ovocia porciované 400 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; |   |   |   |   |
| **VII.** hlavné jedlo zeleninový tanier; viacero druhov porciovanej zeleniny a doplnkovej suroviny 400 g; polievka 0,35 l; šalát/ kompót 150g; 0,2 l nápoj; 2 ks chlieb/pečivo; |   |   |   |   |

### Rozsah stravovacích služieb:

Stravovanie počas obeda – výber minimálne z piatich hlavných jedál z dennej ponuky podľa jedálneho lístka so zabezpečením výdaja jedál s obsluhou, aj s možnosťou prevzatia stravy vo forme balíčka z tohto sortimentu:

\* hlavné jedlo I., V., VI. a VII. sú podávané 5 krát týždenne,

\*\* hlavné jedlo II. a IV je podávané 3 krát týždenne a hlavné jedlo III. je podávané 2 krát týždenne (nie sú podávané súčasne v jeden deň).

**Zloženie a popis jedál:**

1. **Polievka k menu č. 1 až 4** - 1 druh, pripravovaná denne, nie instantná. Porcia v objeme 0,35 l s 2 ks chleba alebo pečivo.
2. **Šalát, kompót -** rôzne druhy šalátov (výber čerstvých šalátov počas celého roka, predovšetkým z čerstvej zeleniny), hmotnosť 150 g a doplnkové šaláty zo sterilizovanej a kvasenej zeleniny, hmotnosť 150g. Kompóty zo sterilizovaného alebo konzervovaného ovocia 150 g.
3. **Ovocný tanier –** rôzne druhy porciovaného ovocia, predovšetkým z čerstvého ovocia (minimálne 4 druhy) podľa sezónnych období a sterilizovaného (konzervovaného) ovocia, hmotnosť 400 g.
4. **Zeleninový tanier –**rôzne druhy čerstvej porciovanej zeleniny (minimálne 4 druhy) bez tepelnej úpravy (napr. rôzne druhy šalátov, paradajka, paprika, olivy a iné) spolu s doplnkovou surovinou (rôzne druhy syra, tepelne upravené kuracie/lososie mäso, iné).
5. **Príloha k menu č.1 až 4**
* zemiaky (varené, pečené), zemiaková kaša, hranolčeky, ryža, knedľa, halušky, cestoviny, tarhoňa, dusená zelenina, iné, hmotnosť 200 g v uvarenom stave,
* zeleninový šalát (bez dressingu), rôzne druhy – s možnosťou vlastného výberu a dochutenia z pripravených dressingov s hmotnosťou 200 g v surovom stave.

Cena jedál bude stanovená v súlade s aktuálne platnými VZN a na základe VO.

|  |  |  |  |
| --- | --- | --- | --- |
| Druh jedla | Hodnota potravín | Výška réžie | Cena jedlacelkom |
| Obed |  |  |  |

Zmenu ceny jedla nie je možné vykonať bez súhlasu Objednávateľa. Zmena ceny musí byť vykonaná v súlade s Rámcovou dohodu. Objednávateľ vypracuje novú cenovú špecifikáciu položiek, ktorá môže následne vstúpiť do platnosti až od prvého dňa nasledujúceho kalendárneho mesiaca.

V .................................., dňa ......................... V Banskej Bystrici, dňa.............................

Za Poskytovateľa odovzdal: Za GAS BB prevzal:

**Príloha č. 2: Výdaj stravy a následná fakturácia**

1. **Požiadavky na použitie stravných kariet u Poskytovateľa stravovania pre stravníkov GAS BB**

Gymnázium Andreja Sládkoviča používa **Systém ascAgenda**, v ktorom sú evidovaní všetci žiaci a zamestnanci školy. Z dôvodu identifikácie využívajú žiaci svoje ISIC karty, zamestnanci využívajú ITIC karty, prípadne čipové prívesky (*ďalej len„ Identifikačné karty/ID karta“*). Súčasťou SW ascAgenda je aj modul **„Stravovací systém“**. Gymnázium Andreja Sládkoviča umožní Poskytovateľovi používať uvedený modul, prostredníctvom ktorého si bude Poskytovateľ manažovať chod stravovacej jednotky a stravníci si budú môcť kontrolovať svoj kredit, realizovať objednávky a následne si v školskej výdajnej jedálni preberať stravu.

Stravníci majú možnosť zakúpiť si stravu – uhradiť hodnotu potravín podľa aktuálne platného Rozhodnutia riaditeľa školy vydaného v súlade s platnými VZN zriaďovateľa najneskôr deň vopred pred vydaním stravy Poskytovateľovi formou poštovej poukážky, internetbankingu alebo platbou v hotovosti. Preukázateľnú úhradu (napr. výpis z účtu, ústrižok z poštovej poukážky) za stravu je Poskytovateľ povinný bezodkladne pripísať na ID kartu stravníka, tak aby stravník mohol hneď uskutočňovať svoje objednávky**.** V prípade, že Poskytovateľ vlastným pričinením včas nenavýši kredit stravníka, čím mu zabráni uplatniť si nárok na prevzatie stravy, je Poskytovateľ povinný túto situáciu okamžite vyriešiť v prospech stravníka.

1. **Jedálny lístok**

Poskytovateľ je povinný zostavovať jedálny lístok vopred minimálne na 2 týždne. Pri názve jedla uvádzať aj jeho gramáž v surovom a uvarenom stave, zloženie surovín a alergény a odsúhlasovať ho so stravovacou komisiou Objednávateľa.

Jedálny lístok dodať v elektronickej podobe–SW ascAgenda.

1. **Fakturácia**

Poskytovateľ nemá nárok na preddavkové platby za služby poskytnuté podľa článku 1. ods. 1.1a 1.1b Rámcovej dohody.

Poskytovateľ po ukončení kalendárneho mesiaca vystaví a zašle GAS BB faktúru na celkovú cenu odobratej stravy. Prílohou faktúry bude výkaz o odobratej strave:

Výkaz o odobratej strave pre GAS BB za mm rrrr

|  |  |  |  |  |
| --- | --- | --- | --- | --- |
| **Stravník** (meno) | Typ platiteľ | Trieda | Objednávky - obed | Cena |
|   | žiak |   |   |   |
|   |   |   |   |   |

|  |  |  |  |  |
| --- | --- | --- | --- | --- |
| **Stravník** (meno) | Typ platiteľ | Trieda | Objednávky - obed | Cena |
|   | učiteľ |  učiteľ |   |   |
|   |   |   |   |   |

Pozn.: Objednávka - obed = počet hlavných jedál dennej ponuky

V .................................., dňa ......................... V Banskej Bystrici, dňa.............................

Za Poskytovateľa odovzdal: Za GAS BB prevzal:

V prípade, že oprávnený zástupca GAS BB v uvedenom výkaze zistí nezrovnalosti, faktúru vráti Poskytovateľovi na prepracovanie.

Príloha č. 3 Subdodávatelia

* + - 1. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia z Rámcovej dohody v % vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Rámcovej dohody.
			2. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel.
1. Poskytovateľ je oprávnený zmeniť a/alebo doplniť subdodávateľa počas trvania Rámcovej dohody. Poskytovateľ je povinný Objednávateľovi najneskôr v deň, ktorý predchádza dňu, v ktorom subdodávateľ začne plniť predmet Rámcovej dohody, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 20. tohto článku.
2. Poskytovateľ zaplatí Objednávateľovi zmluvnú pokutu vo výške 5 000,00 EUR, ak porušil alebo riadne a úplne nevykonal povinnosť uvedenú v bode 2. a/alebo 3. tohoto článku predložiť písomné oznámenie o zmene a/alebo doplnení subdodávateľa a/alebo, ak vykonal ich zmenu bez predchádzajúceho súhlasu Objednávateľa.
3. Porušenie povinnosti podľa bodu 2. a 3. tohto článku sa považuje za podstatné porušenie Rámcovej dohody.
4. Podľa ust. § 11 ZVO má Poskytovateľ povinnosť zapísať sa/byť zapísaný do registra partnerov verejného sektora.
5. Poskytovateľ predkladá **v tejto prílohe** k tejto Rámcovej dohode zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zároveň predkladá dôkaz o oprávnení na plnenie Rámcovej dohody podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Rámcovej dohody je Poskytovateľ povinný oznámiť Objednávateľovi akúkoľvek zmenu údajov o subdodávateľovi.
6. Poskytovateľ je oprávnený kedykoľvek počas trvania tejto Rámcovej dohody vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Rámcovej dohody podľa ust. § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je Poskytovateľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Poskytovateľovi doklad preukazujúci, že nový subdodávateľ spĺňa podmienku účasti osobného postavenia podľa ust. § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Rámcovej dohody je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
7. Povinnosti uvedené v ods. 6. a 7. tohto článku Rámcovej dohody nie je Poskytovateľ povinný plniť v prípade subdodávateľov, ktorí mu dodávajú tovary.
8. Povinnosť mať zapísaných subdodávateľov v registri partnerov verejného sektora sa vzťahuje aj na každého člena skupiny dodávateľov.
9. Poskytovateľ vyhlasuje, že v čase uzavretia tejto Rámcovej dohody majú jeho subdodávatelia, ktorí sú mu v čase uzavretia Rámcovej dohody známi a majú sa podieľať na dodaní plnenia predmetu Rámcovej dohody za Poskytovateľa, ako aj osoby podľa ust. § 33 ods. 2 ZVO, ktorých finančné zdroje uchádzač využil na preukázanie finančného a ekonomického postavenia alebo osoby podľa ust. § 34 ods. 3 ZVO, ktorých technické a odborné kapacity uchádzač využil na preukázanie technickej spôsobilosti alebo odbornej spôsobilosti, zapísaných partnerov v registri partnerov verejného sektora.

**Zoznam subdodávateľov:**

.

.

.

.

.

.

V .................................., dňa .........................

Za Poskytovateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pečiatka a podpis štatutárneho zástupcu )

Prílohy č. 4 a č. 5: Súpis technického vybavenia výdajnej školskej jedálne

Vzor prílohy č.4

Gymnázium Andreja Sládkoviča

| **Názov** | **počet kusov** | **Hodnota** |
| --- | --- | --- |
|  |  |  |
|  |  |  |
|  |  |  |

Za Objednávateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pečiatka a podpis štatutárneho zástupcu )

Vzor prílohy č.5

Dodávateľ

| **Názov** | **počet kusov** | **Hodnota** |
| --- | --- | --- |
|  |  |  |
|  |  |  |
|  |  |  |

Za Poskytovateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pečiatka a podpis štatutárneho zástupcu )